《题玉笥山邓仙》
宋代·黄祁

作县古难今更难，凿空无计借凋残。
长教眼对葛峰碧，便觉胸如楚泽宽。
几为掀髯得佳句，未应拄颊事遐观。
三诗一赋严如律，真是江西道院官。

作者简介：黄祁，字希宋，清江（今江西樟树西南）人。早岁以能赋称，郡博士延入学宫，累举对策入高等，调高安簿。有《德庵类稿》三十卷等，已佚。明隆庆《临江府志》卷一二有传。今录诗二首。